4. ΠΡΟΕΔΡΙΚΟΝ ΔΙΑΤΑΓΜΑ της 4/9 Αυγ. 1930 Περί μεταβολής της συνθέσεως της Διαρκούς Επιτροπής προς μελέτην του Δασμολογίου και των Εμπορικών Συμβάσεων και επεκτάσεως της αρμοδιότητος ταύτης. Άρθρ.1.-Η Διαρκής Επιτροπή προς μελέτην του δασμολογίου, η συσταθείσα υπό του νόμου 843 του 1917, συντίθεται: (Βλ. κατωτ. αριθ. 6). Η επιτροπή υπάγεται εις την αρμοδιότητα του Υπουργείου των Οικονομικών, εδρεύει εν τω καταστήματι αυτού και διαιρείται εις τρία τμήματα, α) δασμολογικόν, β) τελωνειακών νόμων, γ) εμπορικών συμβάσεων, εξ ων τα δύο πρώτα συνεδριάζουσιν εν τω καταστήματι του Υπουργείου των Οικονομικών, το δε τρίτον είτε εν τω καταστήματι του Υπουργείου των Οικονομικών, είτε εν τω του Υπουργείου των Εξωτερικών. Έκαστον των τμημάτων συνέρχεται τουλάχιστον άπαξ του μηνός, των συνεδριάσεων εκατέρου των δύο πρώτων τμημάτων μη δυναμένων να υπερβώσι τας δύο μηνιαίως. Η ολομέλεια συνέρχεται όταν κρίνη τούτο αναγκαίον ο επί των Οικονομικών Υπουργός, ο προεδρεύων ταύτης. Ο γραμματεύς της επιτροπής, ως και το κατώτερον αυτής προσωπικόν, ορίζονται δι’ αποφάσεως του Υπουργού των Οικονομικών. Έκαστον των μελών των εχόντων δικαίωμα ψήφου δικαιούται εις αποζημίωσιν δραχμών διακοσίων κατά συνεδρίασιν, εις ην δικαιούται και ο γραμματεύς της επιτροπής. Άρθρ.2.-Το Υπουργείον Οικονομικών (τμήμα δασμολογικόν και συμβάσεων, εις ο υπάγεται καθ’ αρμοδιότητα το γραφείον της διαρκούς επιτροπής, υποχρεούται να εκδίδη κατά τρίμηνον δελτίον των πεπραγμένων της επιτροπής, περιέχον πάσας τας ανακοινωσίμους πληροφορίας περί των κατευθύνσεων της επιτροπής. Άρθρ.3.-Μεταξύ των αρμοδιοτήτων της επιτροπής (τμήμα δασμολογικόν επιτροπής) υπάγεται και η φροντίς των εκδόσεων μελετών των μελών αυτής επί των θεμάτων της επιτροπής, της τακτικής δημοσιεύσεως ελληνιστί και γαλλιστί του εν ισχύϊ δασμολογίου δασμολογικών εγκυκλίων των εμπορικών συμβάσεων, ο δια τας εργασίας ταύτας κανονισμός των αμοιβών, η παρακολούθησις των οικονομικών και ιδία τελωνειακών περιεχομένων συμφωνιών της Γενεύης και η προσαρμογή προς ταύτας της κειμένης νομοθεσίας. Άρθρ.4.-Το περί εμπορικών συμβάσεων τμήμα της επιτροπής υποκαθίσταται εις το ειδικόν συμβούλιον, περί ου το άρθρ. 42 του Ν.Δ. της 31 Αυγ. 1926 «περί οργανώσεως της κεντρικής, πρεσβευτικής και προξενικής υπηρεσίας του Υπουργείου των Εξωτερικών». Το περί τελωνειακών νόμων τμήμα της επιτροπής μεριμνά, εκτός της λοιπής παρακολουθήσεως των τελωνειακών νόμων, και περί της εις ενιαίον κείμενον κωδικοποιήσεως τούτου και προτείενι τας επενεκτέας τροποποιήσεις. Το δασμολογικόν τμήμα της επιτροπής παρακολουθεί το δασμολόγιον, προτείνει τας κατά την γνώμην του επιβαλλομένας τροποποιήσεις, συζητεί επί των εκάστοτε ζητουμένων παρ’ ιδιωτών μεταβολών, καθορίζει το ανώτατον όριον της δια του δασμολογίου προστασίας και την ανάγκην, επί εκάστης συγκεκριμένης περιπτώσεως, της παροχής τοιαύτης προστασίας, προβαίνει εις συγκριτικάς μελέτας μεταξύ των εις διάφορα Κράτη ισχυόντων δασμολογίων. Η ολομέλεια, ή έκαστον τμήμα της επιτροπής, άμα τη πρώτη συγκροτήσει αυτού, θα προβή εις την σύνταξιν λεπτομερούς κανονισμού των εργασιών αυτού, οι δε τρεις κανονισμοί θέλουσιν αποτελέσει τον λεπτομερή κανονισμόν της όλης επιτροπής, όστις θέλει κυρωθή δια Δ/τος, εκδιδομένου προτάσει του Υπουργού επί των Οικονομικών. Η ισχύς του παρόντος άρχεται από της δια της Εφημερίδος της Κυβερνήσεως δημοσιεύσεως αυτού. 